ΓΡΑΠΤΗ ΕΡΩΤΗΣΗ E-0784/02

υποβολή: Brice Hortefeux (PPE-DE) προς την Επιτροπή

(20 Μαρτίου 2002)

Θέμα: Έλεγχοι διάγνωσης του καρκίνου

Όπως γνωρίζει αναμφισβήτητα η Επιτροπή, οι γυναίκες αντιπροσωπεύουν πάνω από το ήμισυ του παγκόσμιου πληθυσμού. Στην Ευρωπαϊκή Ένωση, μία στις οκτώ γυναίκες αναπτύσσει καρκίνο του μαστού. Σύμφωνα με πρόσφατη ανακοίνωση της ΠΟΥ, κάθε 7 λεπτά πεθαίνει εντός της ΕΕ μία γυναίκα από την ασθένεια αυτή, η οποία αποτελεί την πρώτη αιτία θνησιμότητας των γυναικών ηλικίας μεταξύ 35 και 55 ετών.

Στο πλαίσιο αυτό, είναι απαράδεκτο ναπάρχουν εντός της ΕΕ διαφορετικά επίπεδα περίθαλψης για τις πάσχουσες γυναίκες, όταν γνωρίζουμε ότι το πρόβλημα δεν είναι το κόστος, αλλά η διάρθρωση της ιατρικής περίθαλψης. Κατά συνέπεια, είναι ουσιαστικής σημασίας ναπογραμμισθεί ότι οι ποιοτικές βελτιώσεις θα οδηγήσουν μακροπρόθεσμα σε μείωση του κόστους για τα ευρωπαϊκά συστήματα κοινωνικής ασφάλισης.

Απέναντι στις προκλήσεις αυτές, μπορεί να αναφέρει η Επιτροπή εντός ποιας προθεσμίας θα ήταν δυνατόν να επιτευχθεί:

- η δημιουργία τυποποιημένων ογκολογικών μητρώων που θα επιτρέψουν την καλύτερη ανταλλαγή πληροφοριών μεταξύ επιστημόνων και ερευνητών επί τη βάσει συγκρίσιμων και συγκεντρωμένων δεδομένων (κατά το πρότυπο της βάσης δεδομένων EHLASS που δημιουργήθηκε σε ευρωπαϊκό επίπεδο για τα ατυχήματα του ιδιωτικού βίου)·

- ηλοποίηση ευρύτερης, εντατικότερης και ταχύτερης ανταλλαγής εμπειριών σχετικά με τιςπάρχουσες θεραπευτικές αγωγές για όλους τους τύπους καρκίνου·

- η δημιουργία κέντρων μελέτης και διάγνωσης για τον καρκίνο του μαστού, της τάξης του ενός κέντρου ανά 300 000 κατοίκους της ΕΕ·

Απάντηση του κ. Byrne εξ ονόματος της Επιτροπής

(29 Απριλίου 2002)

Η Επιτροπή επιθυμεί να βεβαιώσει τον κ. βουλευτή ότι, μετά το πρώτο πρόγραμμα Ευρώπη Κατά του Καρκίνου το 1987, η Επιτροπή ίδρυσε και συγχρηματοδότησε το Ευρωπαϊκό Δίκτυο Μητρώων Καρκίνου (ENCR) που συντονίζει η Παγκόσμια Οργάνωση Υγείας (ΠΟΥ)/Διεθνής Οργανισμός Έρευνών Καρκίνου (IARC) στη Λυόν της Γαλλίας. Το δίκτυο αυτό πέτυχε την από κοινού κατάρτιση ευρωπαϊκών προτύπων για τη σύγκριση των στοιχείων σχετικά με την επίπτωση καρκίνου και τη θνησιμότητα από τη νόσο αυτή. Τα στοιχεία αυτά συγκεντρώνονται απόψηλού επιπέδου μητρώα καρκίνου σε όλη την Ένωση με βάση τον πληθυσμό σε εθνική ή περιφερειακή κλίμακα. Τα εν λόγω πρότυπα αποτελούν τη στιγμή αυτή το μοντέλο για τα άλλα μητρώα που ακολούθησαν, π.χ. το Ευρωπαϊκό Σύστημα Παρακολούθησης των Οικιακών Ατυχημάτων και των Ατυχημάτων κατά τις Δραστηριότητες Αναψυχής (Ehlass). Το δίκτυο καλύπτει σχεδόν το 50 % όλων των ευρωπαίων πολιτών. Έχει αναπτύξει δύο διαφορετικές βάσεις δεδομένων, τη βάση EUCAN για το ευρύ κοινό στην οποία είναι δυνατόν να έχει κάποιος πρόσβαση μέσω του Διαδικτύου καθώς και τη βάση EuroCim αλλά και εργαλεία ανάλυσης για τους επιστήμονες που εργάζονται στον τομέα επιδημιολογίας του καρκίνου.

Το άρθρο 152 παράγραφος 5 της συνθήκης ΕΚ προβλέπει ότι η δράση της Κοινότητας στον τομέα της δημόσιαςγείας αναπτύσσεται χωρίς να θίγονται στο παραμικρό οι αρμοδιότητες των κρατών μελών σε ό,τι αφορά την οργάνωση και την παροχή τωνγειονομικώνπηρεσιών και της ιατρικής περίθαλψης. Συνεπώς η συνθήκη ΕΚ δεν δίνει το δικαίωμα στην Επιτροπή να ιδρύσει διεπιστημονικά κέντρα για την έρευνα και την περίθαλψη σχετικά με τον καρκίνο του μαστού στα κράτη μέλη ή να απαιτήσει από αυτά να πράξουν κάτι τέτοιο. Ωστόσο η Κοινότητα έχει παράσχει και συνεχίζει να παρέχει τηποστήριξή της για την ανάπτυξη ευρωπαϊκών ορθών πρακτικών σχετικά με τη θεραπεία του καρκίνου, κυρίως μέσω ερευνητικών προγραμμάτων.

Επιπλέον το Ευρωπαϊκό Δίκτυο Καρκίνου του Μαστού (EBCN) που είχε τη σταθερή στήριξη του προγράμματος Ευρώπη Κατά του Καρκίνου για την ανάπτυξη ευρωπαϊκών ορθών πρακτικών σχετικά με την πρόληψη του καρκίνου του μαστού διεύρυνε την εμβέλειά του για να συμπεριλάβει την ανάπτυξη ορθών πρακτικών για τη θεραπεία και την περίθαλψη των ευρωπαίων γυναικών που βρέθηκε ότι πάσχουν από καρκίνο του μαστού από τα συμμετέχοντα κέντρα ελέγχου. Ένας ιδιαίτερα γνωστός καρπός από τις εργασίες του εν λόγω δικτύου είναι οι Ευρωπαϊκές Κατευθυντήριες Γραμμές για τη Διασφάλιση της Ποιότητας του Μαστογραφικού Ελέγχου. Η τρίτη

έκδοση τους μόλις δημοσιεύθηκε τον Ιούλιο του 2001 από το Γραφείο Επίσημων Εκδόσεων των Ευρωπαϊκών Κοινοτήτων στο Λουξεμβούργο(1). Ορισμένα κράτη μέλη τα οποία μέχρι στιγμής δεν διαθέτουν εθνικά προγράμματα παρακολούθησης έχουν αρχίσει να αναπτύσσουν σχετικά προγράμματα για τον καρκίνο του μαστού σε εθνική εμβέλεια με βάση τις εν λόγω ευρωπαϊκές κατευθυντήριες γραμμές.

(1) ISBN 92-894-1145-7.